kardosdrur/scandi-wiki huggingface dataset:
Boris Vian

Boris Vian (født 10. marts 1920, død 23. juni 1959) var en fransk ingeniør, forfatter, jazztrompetist og kunstner. Han skrev undertiden under pseudonymet Vernon Sullivan. 

Hans mest kendte litterære værk er L'Écume des jours ("Dagenes skum"). Han skrev desuden dramatik og poesi. Hans mest kendte sang er anti-krigssangen Le déserteur fra 1954. Han var desuden medlem i et selskab, hvis retning var mod "patafysik", en "videnskab" skabt af Alfred Jarry,  bedst kendt for sine skuespil om Ubu roi (kong Ubu).  

I den absurde roman Dagenes skum giver Vian en typisk skildring af et foredrag holdt af "Jean-Sol Partre" (= Jean-Paul Sartre):

"Enkelte kom i ligvogn, og gendarmerne stak et langt stålspyd tværs gennem kisten og naglede dem til egeplankerne for tid og evighed, så man ikke behøvede at tage dem ud igen inden begravelsen; det var bare lidt ærgerligt for dem, der faktisk var døde, og fik ligsvøbet ødelagt. Andre hoppede ned i faldskærm fra lejede fly (og der var slagsmål på Le Bourget for at komme op i flyene). Brandvæsenet stod klar til at tage sig af dem; kraftige vandstråler fangede dem i luften og fejede dem ud over Scenen (Seinen), hvor de druknede ynkeligt. Atter andre forsøgte at komme ind via kloakken. De blev mødt med spark af jernbeslåede sko på knoerne, idet de greb om kanten af hullet for at hejse sig op, og resten besørgede rotterne. Men intet kunne holde disse besatte mennesker tilbage. Spektaklet steg til store højder, og gav genlyd i skyerne med hule drøn."

Efter krigen var Boris og hans kone Michelle med i kredsen omkring Sartre.

Bibliografi 
 Dagenes skum (1947/74).
 Det røde græs (1950/83).
 Hjertetangen (1953/67).
 Sange i géle (1949/2001), digte.
 Efterår i Peking ([1993]).

Noter

Eksterne henvisninger 

Romanforfattere fra Frankrig
Novelleforfattere fra Frankrig
Digtere fra Frankrig
Dramatikere fra Frankrig
Kritikere fra Frankrig
Sangere fra Frankrig
Ingeniører fra Frankrig
Opfindere fra Frankrig
Jazztrompetister
Sangskrivere fra Frankrig
Musikkritikere fra Frankrig
Litteraturkritikere fra Frankrig
Andreas Hagen

Andreas Hagen (født 16. februar 1986) er en norsk fodboldspiller, der spiller for FK Jerv. 

Udover FK Jerv har han også spillet i de norske klubber Skeid, Korsvoll IL og Lyn samt danske Viborg FF.

Klubkarriere 
Han skrev kontrakt med Viborg FF i februar 2012 efter to træningsophold i klubben. Først i slutningen af 2011 og derefter i opstartsfasen til forårssæsonen 2012. I første omgang skrev han en halvårig kontrakt med klubben, men fik forlænget kontrakten med 2 år i juni 2012. Han er således at finde i Viborg FF indtil sommeren 2014. Ved kontraktens udløb forlod Hagen klubben efter en nedrykning til 1. division fra Superligaen.

Han skiftede i sommeren 2014 til den norske klub FK Jerv.

Eksterne henvisninger

Referencer 

Fodboldspillere fra Norge
Fodboldspillere fra Viborg FF
Fodboldspillere fra Skeid Fotball
Fodboldspillere fra FK Jerv
Andreas Hagen (flertydig)

Andreas Hagen har flere betydninger:

 Andreas Hagen (født 1986) – norsk fodboldspiller.
 Andreas Hagen (journalist) (1924 – 2011) – norsk journalist.
Andreas Hagen (journalist)

Andreas Hagen (9. februar 1924 i Våler – 29. september 2011), var en norsk journalist og redaktør. Hagen begyndte som journalist i Østlendingen i 1954. Derefter var han ansat på Nationen fra 1957 til 1968, før han kom tilbage til Østlendingen, hvor han var chefredaktør fra 1968 til 1994.

Referencer 

Redaktører fra Norge
Journalister fra Norge
Blærebælg

Blærebælg (Colutea) er en slægt med ca. 10 arter, der er udbredt i Middelhavsområdet, Mellemøsten, Lilleasien, Kaukasus, Centralasien og Kina. Det er løvfældende buske eller små træer. Mange af arterne er tornede. Bladene sidder spredtstillet, og de er uligefinnede med helrandede småblade. Blomsterne er samlet i små klaser, og de er 5-tallige og uregelmæssige (typiske ærteblomster) med gule eller orangerøde kronblade. Frugterne er oppustede bælge med mange frø.

 Almindelig Blærebælg (Colutea arborescens)
 Rød Blærebælg (Colutea orientalis)

 Colutea buhsei
 Colutea cilicia
 Colutea cilicica
 Colutea gracilis
 Colutea istria
 Colutea nepalensis
 Colutea persica

Ærteblomst-familien
Hertugdømmet Milano

Hertugdømmet Milano () var en stat i det nordlige Italien, som eksisterede i 400 år fra 1395 til 1796.

Historie 

Hertugdømmet Milano () blev oprettet som en stat i det Tysk-romerske rige i 1395, da Gian Galeazzo Visconti, et medlem af den magtfulde adelsslægt Visconti, der havde hersket over Milano siden 1277, købte et diplom af den tyske konge Wenzel 4., som ophøjede ham til hertug.

I en kort periode fra 1447 til 1450 var staten omdannet til en republik, kendt som den Ambrosianske Republik.

I 1535 blev en sydlig del af hertugdømmet udskilt og gjort selvstændigt som Hertugdømmet Parma, der blev overdraget til Pave Paul 3.'s uægte søn, Pier Luigi Farnese.

Området har af flere omgange blevet invaderet og krævet af Frankrig, Schweiz og Østrig og siden 1559 tilhørte den Habsburgerne i Spanien. Efter den Spanske Arvefølgekrig overgik landet til Det Tysk-romerske rige (og dermed de østrigske Habsburgere), hos hvem det blev frem til Napoleon erobrede det i 1796.

Napoleon omdannede landet til Transpadanske Republik i 1796, men efter Freden i Campo Formio i 1797 blev området en central del i det nye Cisalpinske Republik.

Forhenværende lande på den italienske halvø
Etableret i 1395
Ophørt i 1796
Milano
Milano
Almindelig blærebælg

 
Almindelig Blærebælg (Colutea arborescens) er en lille, løvfældende busk med gule ærteblomster og oppustede bælge. På grund af sin lethed i grenbygningen, blomsterne og de oppustede bælge dyrkes den ret almindeligt i haverne. Planten indeholder det giftige stof Cytisin.

Beskrivelse 
Almindelig Blærebælg er en løvfældende busk med oprette hovedgrene og vandrette til overhængende sidegrene. Barken er først lysegrøn og svagt furet. Senere bliver den grågrøn, og gamle grene får en opsprækkende bark, hvor en rødbrun modenhedsbark med lyse korkporer kommer til syne under resterne af den grågrønne ungdomsbark. 

Knopperne er små, knudeformede og helt dækket af lysegrå hår. Bladene er uligefinnede med ovale, helrandede småblade, der hver har en indskæring i spidsen. Blomstringen foregår i maj-august, hvor man finder blomsterne samlet i små, ende- og sidestillede klaser. De enkelte blomster er 5-tallige og formet som det er almindeligt hos ærteblomst-familien. Kronbladene er lysegule. Frugterne er oppustede, lysegrønne og senere orangerøde bælge med mange frø.

Rodsystemet består af en kraftig pælerod og mange, kraftige siderødder. 

Højde x bredde og årlig tilvækst: 2,50 x 2,50 m (30 x 30 cm/år). Under gunstige forhold i Sydeuropa kan busken blive op til 4 x 4 m. Målene kan anvendes ved udplantning.

Hjemsted 

Almindelig Blærebælg hører hjemme i Nordafrika samt i Syd- og Mellemeuropa. Den foretrækker et voksested i halvskygge med en jord, der er tør og kalkrig, men fattig på næringsstoffer. 

I de lyse bjergskove i Libanon vokser arten i 1.000-1.600 m højde under de dominerende libanon-cedre og forskellige arter af Eg sammen med bl.a. Agropyron panormitanum (en art af Kvik), Humlebøg, Ildtorn, Kambregne, Parykbusk, Buxus longifolius (en art af Buksbom), Cornus australis (en art af Kornel), Fontanesia, Fransk Løn, Hjortetunge, Krim-Fyr (en underart af Sort-Fyr), Manna-Ask, Middelhavs-Ene, Pteris vittata (en art af Vingebregne), Quercus chrysophylla og Quercus look (arter af Eg), Rundfinnet radeløv, Salvia grandiflora (en art af Salvie) og Stinkende Perikon.

Note

Eksterne henvisninger 

Gule blomster
Tørketålende planter
Kalkbundsplanter
Haveplanter
Det Baltiske Forsvarsakademi

Det Baltiske Forsvarsakademi (, , , ; officielt akronym BALTDEFCOL, almindeligvis også BDCOL) er et multilateralt fælles forsvarsakademi etableret 1999 i byen Tartu i Estland, der uddanner officerer fra de tre baltiske lande samt fra det øvrige NATO og EU og andre europæiske lande som Ukraine, Moldova, Bosnien-Herzegovina, Georgien og Rumænien.

BALTDEFCOLs kerneaktivitet er det værnsfælles generalstabskursus (; JCGSC). Dette ligner på de fleste områder andre NATO-landes ét-årige generalstabskurser. BALTDEFCOL er dog usædvanligt ved at være ejet og drevet af de tre baltiske lande i fællesskab, og ved at være understøttet af omkring tyve lande, primært NATO-medlemmer. Akademiets militære og akademiske undervisere og stab har fra begyndelsen været en multinational blanding fra et dusin lande, i de tidlige år med dansk-svensk overvægt og ledelse idet hovedparten af støtten kom fra disse lande. Det multinationale aspekt tillader generelt BALTDEFCOLs kursister større frihed til at beskæftige sig med problemstillinger der ville være kontroversielle i en national ramme og overveje uortodokse løsninger. Siden 2004 har BALTDEFCOL gennemført kurser for de højeste officersgrader (; HCSC). Desuden gennemføres et embedsmandskursus (; CSC), der videreuddanner embedsmænd der arbejder med national sikkerheds-og forsvarspolitik.

Den første kommandant af BALTDEFCOL, den danske brigadegeneral M. H. Clemmesen (Hæren), pensioneredes fra stillingen i december 2004. Stillingen bliver nu roteret mellem de tre baltiske lande.

 1998–2004 brigadegeneral Michael H. Clemmesen (DK)
 2004–2007 brigadegeneral Algis Vaičeliūnas (LT)
 2007–2010 brigadegeneral Gundars Ābols (LV)
 2010– brigadegeneral Meelis Kiili (EE)

I maj 2005 blev den første kommandant i BALTDEFCOL belønnet med en St. Germain medalje i guld Det Krigsvidenskabelige Selskab, henvisningen nævner også hans initiativ og arbejde med etablering og drift af akademiet.

Hvert af de tre baltiske lande har hvert år siden 1999 i snit ladet knap ti af deres officerer med størst potentiale gennemgå generalstabs- og chefkurserne. Denne stadig større gruppe af stabsofficerer og chefer på højeste niveau præger efterhånden de tre baltiske landes militære stabe og chefgrupper. Uddannelsen af baltiske officerer i NATO-procedurer og -standarder har gjort at en stigende andel af akademiets undervisere, i 2012 omkring to tredjedele, har kunnet hentes fra de tre baltiske lande. BALTDEFCOL udgiver et antal tidsskrifter og lejlighedsvise publikationer, der er tilgængelige fra akademiets hjemmeside.

Kildehenvisninger

Eksterne henvisninger 
 Officiel hjemmeside  

Etableret i 1999
Militære uddannelsesinstitutioner
Estlands militær
Letlands militær
Litauens militær
All That Remains (band)

All That Remains (ATR) er et amerikansk Heavy Metal-band fra Springfield, USA.

Diskografi 
Studio albums

Heavy metal-grupper
Metalgrupper fra USA
Dødsmetalgrupper
Musikgrupper fra 1998
Jokkmokks marked

Jokkmokks marked () er et vintermarked, der afholdes den første weekend i februar hvert år i byen Jokkmokk i det nordligste Sverige. Det er opstået, efter at kong Karl 9. af Sverige beordrede opførelsen af markedspladser i Lappmarken.

I dag blandes de vanlige krejlere med sælgere af lokal kunsthåndværk og samiske produkter, og markedet anses derfor ofte som et af de mest interessante af de svenske markeder. Jokkmokks marked fejrede sit 400-års jubilæum i 2005.

Da markedet afholdes i februar, og eftersom Jokkmokk ligger over polarcirklen, plejer det som oftest at være meget koldt. Det er ikke usædvanligt, at gennemsnitstemperaturen ligger på -25° eller lavere. Derfor er varm påklædning en nødvendighed, hvis man påtænker at tilbringe meget tid udendørs på markedet.

Jokkmokks marked er fortsat et samlingssted for samer fra hele Sapmi, et marked hvor man også kan lytte til koncerter.

Eksterne henvisninger 

 Officiel hjemmeside 

Etableret i 1605
Markeder
Marked
Gravlev Sø

Gravlev Sø er en sø beliggende mellem Lindenborg Å og landsbyen Gravlev, mellem den nordvestlige ende af Rold Skov og Støvring, i Rebild Kommune i det nordlige Himmerland. Den er resultatet af et naturgenopretningsprojekt, idet den oprindelig 50‑60 hektar store sø blev afvandet med et projekt i 1800-tallet, og omkring 1910 var søen helt væk. Søen strakte sig oprindelig fra Lille Blåkilde i nord til foden af Rebild Bakker ved Ravnkilde. I 2008 og 2009 gennemførtes et naturprojekt der gendannede en del af søen, til et areal på omkring 27 hektar, med en vanddybde på gennemsnitlig 40 cm. I 2005 blev 1.028 ha naturfredet i hele området. Søen er en del af Natura 2000-område nr. 18 Rold Skov, Lindenborg Ådal og Madum Sø og er både habitatområde og fuglebeskyttelsesområde. Det er også en del af en naturfredning fra 2005 på 1.028 hektar af Rold Skov og Gravlevdalen.

Eksterne kilder og henvisninger 

 Gravlev Sø  på roldskov.info
 Gravlev Sø genskabt efter 100 års tørlægning på dettabteland.dk
 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Rebild Kommune
Fredede arealer i Danmark
Rold Skov
Naturgenopretning i Danmark
Sam Coppola

Sam Coppola (31. juli 1932 i Jersey City i New Jersey – 5. februar 2012) var en amerikansk skuespiller. Coppola, som i øvrigt ikke var i familie med den kendte filminstruktør Francis Ford Coppola, har optrådt i næsten 70 spillefilm siden 1968, men huskes nok bedst for sin rolle som Dan Fusco, ejeren af den isenkramhandel hvor Tony Manero (John Travolta) arbejdede i Saturday Night Fever fra 1977. Coppola spillede også politibetjent i Serpico fra 1973, med Al Pacino i hovedrollen, og detektiv i Fatal Attraction fra 1987, med Michael Douglas og Glenn Close i hovedrollerne.

Kildehenvisninger

Eksterne henvisninger 
 

Personer fra Jersey City (New Jersey)
Skuespillere fra New Jersey
Lesbia

Lesbia var den romerske digter Gaius Valerius Catullus elskerinde. Hun hed Clodia, men i Catuls digte blev hun kaldt Lesbia. 
Hun var gift med rigmanden Metellus Celer. 
Catuls beskriver hendes stor trang til nydelse og heftige temperament.
Tilnavnet Lesbia fik hun, da hun stammede fra øen Lesbos: "Fra Lebos".

Kvinder i Romerriget
Digtere fra Romerriget
Lesbos
Parlamentarisk republik

En parlamentarisk republik er en form for republik, der styres af en regering underlagt et parlamentarisk system, hvilket vil sige, at der ikke er nogen klar magtadskillelse mellem den udøvende og den lovgivende magt. Der findes forskellige varianter af den parlamentariske republik. De fleste har en klar adskillelse mellem statsoverhovedet og regeringschefen, hvor regeringschefen har den reelle magt som i et konstitutionelt monarki. Andre har sammensmeltet de to roller, nogenlunde som i et præsidentielt system.

I det førstnævnte af de ovennævnte tilfælde er arrangementet med den udøvende magt anderledes end i de fleste andre parlamentariske eller semipræsidentielle republikker, som skelner mellem statsoverhovedet (normalt kaldet "præsident") fra regeringschefen (normalt kaldet "premierminister", "kansler" eller lignende), hvor sidstnævnte er underkastet parlamentets tillid og ikke nødvendigvis sidder i en fastlagt periode, mens statsoverhovedet ikke er underlagt en tilsvarende afhængighed af parlamentet; samtidig kan de største magtbeføjelser være tildelt enten den ene eller den anden af disse to roller.

Liste over nuværende parlamentariske republikker 

  A. I Bangladesh overtager et forretningsministerium magten i tre måneder i forbindelse med parlamentsvalg. Forretningsministeriet har forsæde af en øverste rådgiver (den seneste retspræsident, der er fratrådt) og en gruppe neutrale rådgivere uden for partierne valgt bredt i samfundet. I denne periode har  præsidenten jurisdiktion over Forsvarsministeriet og Udenrigsministeriet. Det præsidentielle system blev etableret i landet mellem 1975 og 1991.
  B. De tre baltiske stater var parlamentariske republikker efter deres uafhængighedserklæringer fra det Russiske Kejserdømme i 1918, men blev alle besat af Sovjetunionen i 1940. Efter at have genvundet deres uafhængighed i 1991 har alle tre lande genskabt deres parlamentariske demokratier.
  C. Hvad angår de tidligere vesttyske stater, herunder det tidligere Vestberlin, er den tidligere etpartistat Nazi-Tyskland, men for de nye bundeslande og det tidligere Østberlin er det Østtyskland. Bemærk, at Tysklands genforening fandt sted 3. oktober 1990, da de fem genetablerede stater i Østtyskland blev forenet med Bundesrepublikken Tyskland, og Berlin blev samlet i én bystat. Derfor er det denne dag, der gælder for hele Tyskland, selv om området i det tidligere Østtyskland ikke var en del af denne republik før 1990.
  D. Irlands statsoverhoveder fra 1936 til 1949
  E. Hvis der ikke opnås flertal, fortsætter de to kandidater med højeste stemmetal til udpegelse af et råd udpeget af regionsråd samt af parlamentet, som i Frankrigs Tredje Republik.
  F. Der er hverken en premierminister eller en præsident i Schweiz. Præsidenten for den Schweiziske Konføderation er blot en  primus inter pares i Forbundsrådet, det syv mand store udøvende råd, der udgør regeringen samt statsoverhovedet i Schweiz.

Noter 

Republik
Gutensteiner Alperne

Gutensteiner Alperne (tysk: Gutensteiner Alpen) er en bjergkæde i Østalperne i Centraleuropa, i den nordøstlige del af de Nordlige Kalkalper, der når højder på over over 1.000 moh.

Topografi 
Gutensteiner Alperne adskilles fra Wienerwald af dalene til floderne Gölsen og Triesting. Mod øst går de ned til Wienerbækkenet. Grænserne mod syd til Rax-Schneeberg Gruppen dannes af dalen til Sierningbach mellem byerne Ternitz og Puchberg am Schneeberg, og Voisbach og Schwarzadalene. Mod vest, fra Seebach, en bæk i nærheden af St. Aegyd am Neuwalde, går grænsen til Türnitzer Alperne langs floderne Unrechttraisen og Traisen.

De højeste bjerge i Gutensteiner Alperne er, fra vest mod øst:
 Kloster-Hinteralpen (1.311 moh.) og Muckenkogel (1.248 m)
 Reisalpe (1.399 m) og Hochstaff (1.305 m)
 Handlesberg (1.370 m) i nærheden af Schwarzau im Gebirge
 Jochart (1.266 m)
 Unterberg (1.342 m)
 Katharinenschlag (1.222 m) og Schober (1.213 m) ved Dürre Wand
 Plackles (1.132 m) ved Hohe Wand

I nærheden af Ebenwald, i kommunen Kleinzell, ligger det nordligste bjerg over 1.000 meter i Alperne: Sengenebenberg på 1.104 moh.

Den østlige del af Gutensteiner Alperne er delt af dalen til floden Piesting. Andre vigtige floder er Traisen mod vest , Gölsen og Triesting i nord og Schwarza syd for bjergkæden.

Kildehenvisninger

Eksterne henvisninger 

Nordlige kalkalper
Bjerge i Østrig
Cumann na mBan

Cumann na mBan (irsk udtale: [kʊm ˠ ən̪ ˠ ñ ˠ ə m ˠ en ˠ] Engelsk: The Irishwomen's Council),, forkortet CnamB, er en irsk republikansk kvindelig paramilitær organisation dannet i Dublin den 2. april 1914 som en samarbejdspartner til de Irish Volunteers.

Noter

Eksterne henvisninger 
 The Irish Revolutionary Women of Cumann na mBan
 Gone But Not Forgotten 
 'The Soldiers of Cumann na mBan' (Sang)

IRA
Tyrkisk leopard

Tyrkisk leopard (latin: Panthera pardus tulliana) er en underart af leoparden, som lever i den sydvestlige del af Tyrkiet. 

Det er usikkert om tyrkisk leopard er en egentlig underart eller om leoparderne i det sydvestlige Tyrkiet i stedet tilhører underarten persisk leopard (Panthera pardus saxicolor).

Kilder og eksterne henvisninger 

Leoparder
Javaleopard

Javaleopard (latin: Panthera pardus melas) er en underart af leoparden, som lever på den indonesiske ø Java.

Kilder og eksterne henvisninger 

Leoparder
Nord-kinesisk leopard

Nord-kinesisk leopard (latin: Panthera pardus japonensis) er en underart af leoparden, som lever i Nordkina.

Leoparder
Henning Toft Bro

Henning Toft Bro (født 23. oktober 1956 i Thyborøn) er en dansk cand.theol., der var den 58. biskop over Aalborg Stift fra 2010 til 2021.

I årene 1983 til 1995 var han medlem af bandet Tørfisk. Efterfølgende var han tilknyttet gruppen i forbindelse med tilblivelsen af nye sange.

Karriere 
Toft Bro tog en realeksamen og et efterfølgende ophold på Hoptrup Højskole. Efter højskoleopholdet tog han på havet, hvor han arbejdede som fisker, og efterfølgende var han havnearbejder på havnen i Thyborøn. Det blev til halvandet år i hjembyen, inden turen gik til Nørre Nissum Seminarium, hvor et HF-studie blev gennemført. Aarhus Universitet og teologistudiet blev næste stop for Henning Toft Bro. Her blev han i foråret 1985 uddannet cand.theol.

Præst 
Henning Toft fik 1. september 1985 sin første stilling som sognepræst, da han blev ansat i Hjerm Sogn i Struer Provsti. Tolv år senere skiftede Toft sogn og provsti, da han i 1997 blev ansat som præst i Nykøbing Mors Sogn. Han skulle sideløbende fungere som provst for Morsø Provsti. Her var han indtil foråret 2010. I 2004 blev han Ridder af Dannebrog.

Biskop 

Da der skulle findes en efterfølger for den siddende biskop for Aalborg Stift, Søren Lodberg Hvas, som i 2010 skulle gå på pension, valgte Henning Toft Bro at opstille ved bispevalget. Han tabte første valgrunde til Marianne Christiansen der fik 44,5 % af stemmerne mod Toft Bros 37,1 %. Ved anden valgrunde, hvor kun Toft Bro og Christiansen var med, fik Toft 970 stemmer mod Marianne Christiansens 826 stemmer. Den 9. maj 2010 blev han i Budolfi Kirke i Aalborg indsat som Aalborg Stifts 58. biskop.

Musik 
Henning Toft Bro var fra 1983 til 1995 medlem af bandet Tørfisk, og har medvirket på mange af bandets musikalbum. Broderen Bent Bro er blandt grundlæggerne af Tørfisk i 1981. Det var Henning Toft som skrev gruppens store hit "VLTJ". 

Han har desuden udgivet soloprojekter med salmer og viser, ligesom han har skrevet undervisning- og forkyndelsesmateriale.

Galleri

Referencer

Eksterne henvisninger 

 Biskoppens blå bog  på Aalborg Stifts hjemmeside

Personer fra Thyborøn
Biskopper over Aalborg Stift
Musikere fra Danmark
Danskere i 1900-tallet
Danskere i 2000-tallet
Riddere af Dannebrog
Personer i Kraks Blå Bog
Guðný Jenny Ásmundsdóttir

Guðný Jenny Ásmundsdóttir (født 28. februar 1982) er en islandsk håndboldspiller. Hun spiller på Islands håndboldlandshold, og deltog under VM 2011 i Brasilien.

Referencer 

Håndboldspillere fra Island
EFM

EFM har flere betydninger:
 Enterprise feedback management
 Ethernet in the First Mile – en datanet teknologi
 EFM32 – 32-bit energieffektive mikrocontrollere fra Energy Micro AS
Karen Knútsdóttir

Karen Knútsdóttir (født 4. februar 1990 i Reykjavík) er en islandsk håndboldspiller som spiller for Fram i Úrvalsdeild kvenna og Islands kvindehåndboldlandshold som backspiller. pr. 22. november, 2019 har hun spillet 100 internationale kampe og scoret 357 mål. 

Karen Knútsdóttir begyndte med at spille de første seks år hos Fram Reykjavik, som hun senere spillede sammen med i Úrvalsdeild kvenna. I sommeren 2011 skiftede hun til tyske HSG Blomberg-Lippe.. Sommeren 2013 skiftede hun til danske SønderjyskE fra tyske HSG Blomberg-Lippe.

Hun har spillet 100 landskampe for Island, og scoret 357 mål. Hun deltog med holdet under EM 2010..

Knútsdóttir blev kåret til årets atlet i Island i 2010, hvilket er tredje gang at prisen er blevet uddelt. Karen er datter af Knut G. Kristinsson Formandrn for Islands håndboldforbund.

Referencer

Eksterne henvisninger 
 

Håndboldspillere fra Island
Håndboldspillere fra SønderjyskE Håndbold
Personer fra Reykjavik
Håndboldspillere fra Fram (håndbold)
Ulveklo

En ulveklo er en form for ekstra tå, som nogle hunde har. Den er meget normal inden for racen Islandsk fårehund. For almindelige tamhunde gør den ingen forskel. Det er ikke tilladt at få den fjernet af kosmetiske årsager, men det er det derimod, hvis den hænger fast og dermed skader hunden. Den pågældende dyrlæge, der udfører denne operation, skal kunne dokumentere, at dette er årsagen til fjernelsen af ulvekloen

Hunde
Dyreanatomi
Pekingeser

Pekingeseren er en hunderace.
Den stammer tilbage fra Kina. Kongelige havde utrolig mange Pekingesere, da de blev brugt til at skræmme onde ånder væk (pga. deres udseende). 

Racen er meget venlig, men ikke særlig lærenem. Nogle Pekingesere er meget sociale, mens andre holder sig for sig selv.

I en test mellem 85 hunderace blev Pekingeseren nummer 83 i kloghed. Hvilket vil sige at den ikke er specielt begavet.

Hunderacer fra Kina
Selskabshunde